b'\n_START_ARTICLE_\nAndreas Alf\xc3\xb6ldi\n_START_SECTION_\nLiv\n_START_PARAGRAPH_\nAndreas Alf\xc3\xb6ldi var s\xc3\xb8nn av en lege og vokste opp i \xc3\x98sterrike-Ungarn. Etter \xc3\xa5 ha gjennomg\xc3\xa5tt gymnaset i Budapest begynte han \xc3\xa5 studere oldtidskunnskap. Han deltok i f\xc3\xb8rste verdenskrig og ble hardt s\xc3\xa5ret i 1917. Dermed kunne han fortsette studiene, og fikk doktorgraden i 1919 med en avhandling om landet ved Donau og Karpatene i antikken. Hovedfeltet hans i disse \xc3\xa5rene var epigrafikken og numismatikken i omr\xc3\xa5det ved Donau._NEWLINE_I 1923 ble Alf\xc3\xb6ldi utnevnt til professor ved Universitetet i Debrecen. I 1930 ble han professor i akreologi ved Universitetet i Budapest, hvor han ogs\xc3\xa5 ledet et forskningsinstitutt. Han var ogs\xc3\xa5 redakt\xc3\xb8r for tidsskriftene Numizmatikai K\xc3\xb6zl\xc3\xb6ny og Archaeologiai \xc3\x89rtesit\xc5\x91, samt publikasjonsserien Dissertationes Pannonicae._NEWLINE_Da Ungarn ble en satellittstat av Sovjetunionen etter andre verdenskrig, dro Alf\xc3\xb6ldi i eksil og ble f\xc3\xb8rst professor i Bern, senere i Basel. I 1956 flyttet han til School of Historical Studies ved Institute for Advanced Study i Princeton i New Jersey. Her ble han v\xc3\xa6rende resten av livet.'